Vilnius, 2022 m. sausio 13 d.

# Keičiasi dalies „Lidl“ parduotuvių darbo laikas

**Nuo sausio 17 dienos keičiasi dalies prekybos tinklo „Lidl“ parduotuvių darbo laikas. Šventiniu laikotarpiu jų darbo laikas buvo pailgintas, siekiant kuo geriau aptarnauti šiuo metu įprastai padidėjantį pirkėjų srautą. Šventėms pasibaigus, nuo kitos savaitės didžioji dalis „Lidl“ parduotuvių dirbs valanda trumpiau.**

Nuo sausio 17 d. daugelis „Lidl“ parduotuvių dirbs nuo 7 iki 22 val. Šventiniu periodu jos dirbo nuo 7 iki 23 val. Vis dėlto, septynių „Lidl“ parduotuvių darbo laikas liks nepasikeitęs – jos ir toliau dirbs nuo 7 iki 23 val. Tokiu darbo grafiku dirbs penkios parduotuvės Vilniuje (Kalvarijų g. 180, Žemaitės g. 16, Rinktinės g. 60, Nidos g. 1, Ukmergės g. 256), taip pat po vieną parduotuvę Kaune (Jonavos g. 40) ir Klaipėdoje (Liepojos g. 3).

Prekybos tinklas taip pat primena galiojančias saugaus apsipirkimo taisykles. Visose parduotuvėse apsauginės medicininės veido kaukės arba respiratoriai išlieka privalomi, taip pat ir toliau prašoma laikytis saugaus 2 metrų atstumo, dezinfekuoti rankas, šviežių kepinių skyriuje mūvėti apsaugines vienkartines pirštines.

Visose „Lidl“ parduotuvėse ir toliau galioja dar karantino metu įvesti griežti koronaviruso prevencijos reikalavimai – dezinfekuojami įvairūs parduotuvės paviršiai, išlieka saugaus atstumo žymėjimas prie kasų. Šiuo metu 90-100 proc. „Lidl Lietuva“ įmonės darbuotojų yra pasiskiepiję, kiti reguliariai testuojasi arba planuoja pasiskiepyti artimiausiu metu.

Šiuo metu šalyje iš viso veikia 60 „Lidl“ prekybos tinklo parduotuvių 24-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose bei Rokiškyje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt